প্রায় দেড় মাস কাবুলে অপহরণকারীদের কবলে থাকার পর মুক্তি। সব চিন্তার অবসান। শেষ পর্যন্ত ঘরে ফিরল মেয়ে। কলকাতায় ফিরে এলেন জুডিথ ডিসুজা। সন্ধে ছ টা চল্লিশ নাগাদ দিল্লি থেকে দমদমে পৌছয় জুডিথের বিমান। সঙ্গে ছিলেন দাদা জেরোম ডিসুজা। সেখান থেকে কড়া নিরাপত্তায় সোজা এন্টালির বাড়িতে। সেখানে তখন বহু মানুষের ভিড়। জুডিথ বাড়ি ফেরায় মিষ্টিও বিতরণ করেন উত্সাহী জনতা। জুডিথদের দাদা জেরোম জানান, দুঃস্বপ্নের এই বিয়াল্লিশ দিন তাঁরা আর মনে রাখতে চাননা। এখন পরিবারের সদস্যরা একসঙ্গে সময় কাটাতে চান। জুডিথের শরীর ভাল নেই। তাঁকে চিকিত্সকরা বিশ্রামের পরামর্শ দিয়েছেন।
 ওয়েব ডেস্ক: প্রায় দেড় মাস কাবুলে অপহরণকারীদের কবলে থাকার পর মুক্তি। সব চিন্তার অবসান। শেষ পর্যন্ত ঘরে ফিরল মেয়ে। কলকাতায় ফিরে এলেন জুডিথ ডিসুজা। সন্ধে ছ টা চল্লিশ নাগাদ দিল্লি থেকে দমদমে পৌছয় জুডিথের বিমান। সঙ্গে ছিলেন দাদা জেরোম ডিসুজা। সেখান থেকে কড়া নিরাপত্তায় সোজা এন্টালির বাড়িতে। সেখানে তখন বহু মানুষের ভিড়। জুডিথ বাড়ি ফেরায় মিষ্টিও বিতরণ করেন উত্সাহী জনতা। জুডিথদের দাদা জেরোম জানান, দুঃস্বপ্নের এই বিয়াল্লিশ দিন তাঁরা আর মনে রাখতে চাননা। এখন পরিবারের সদস্যরা একসঙ্গে সময় কাটাতে চান। জুডিথের শরীর ভাল নেই। তাঁকে চিকিত্সকরা বিশ্রামের পরামর্শ দিয়েছেন। প্রিন্স আগা খান ফাউন্ডেশন নামে একটি NGO-র হয়ে কাজ করতে কাবুল যান কলকাতার মেয়ে জুডিথ। সেখানেই গত মাসের প্রথম দিকে তাঁকে অপহরণ করে দুষ্কৃতীরা। জুডিথকে ঘরে ফেরাতে তত্পর হয় ভারত সরকারও। শেষে গতকাল দিল্লি ফেরেন জুডিথ।  নয়াদিল্লিতে প্রধানমন্ত্রী নরেন্দ্র মোদীর সঙ্গেও দেখা করেন তিনি।